# Abhijeet Gupta

Abhijeet Gupta (nascut el 16 d'octubre de 1989), és un jugador d'escacs indi, que té el títol de Gran Mestre des de 2008.
A la llista d'Elo de la FIDE de l'abril de 2023, hi tenia un Elo de 2620 punts, cosa que en feia el jugador número 13 (en actiu) de l'Índia, i el 141è millor jugador del rànquing mundial. El seu màxim Elo va ser de 2667 punts, a la llista d'octubre de 2012 (posició 84 al rànquing mundial).

## Resultats destacats en competició

És un prodigi dels escacs, que va esdevenir campió de l'Índia Sub-19 a l'edat de 13 anys i 10 dies. El 15 d'agost de 2008, va guanyar el Campionat del món juvenil a Gaziantep, Turquia, per davant de molts bons jugadors, com ara Maxim Rodshtein, David Howell i Hou Yifan. Fou el tercer indi en guanyar aquest prestigiós campionat, que comporta l'obtenció del títol de Gran Mestre; també va fer normes de GM a l'obert d'Andorra de 2006, Nova Delhi (Parswnath) 2007 i a l'obert de Balaguer 2007.
El 2008, va guanyar el 6è Parsvnath Open a Nova Delhi, superant Ganguly Surya Shekhar. El 2010 empatà al segon lloc al campionat absolut de l'Àsia, disputat a la Badia de Subic (el campió fou Ni Hua).
El 2011 fou primer al 13è Campionat Obert de Dubai per davant de Parimarjan Negi, i empatà als llocs 2n-4t amb Tigran L. Petrossian i Magesh Panchanathan al 3r Obert Internacional Orissa.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una bona actuació; avançà fins a la tercera ronda, quan fou eliminat per Bu Xiangzhi (½-1½).
El desembre de 2012 guanyà l'Al Ain Classic amb 7 punts de 9, els mateixos que Vasif Durarbayli i Martin Kravitsiv però amb millor desempat.
El 2014 fou tercer al torneig obert de Durban, organitzat en paral·lel al Campionat del món d'escacs de la joventut (el campió fou Sabino Brunello). El 2017 fou 11è al fort Festival d'Escacs de Zalakaros.

## Notes i referències

* ↑ «Nota biogràfica d'Abhijeet Gupta» (en anglès). Chessgames.com. [Consulta: 21 desembre 2011].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 13 agost 20209 abril 2023].
* ↑ Posició al rànquing mundial i evolució Elo d'Abhijeet Gupta «benoni.de» (en alemany). Arxivat de l'original el 2013-12-02. [Consulta: 9 gener 2014].
* ↑ «Interview with the World junior champion Abhijeet Gupta» (en anglès). chessdom.com. Arxivat de l'original el 2014-07-04. [Consulta: 19 desembre 2011].
* ↑ Crowther, Mark. «TWIC 689: 6th Parsvnath International Open». London Chess Center, 21-01-2008. Arxivat de l'original el 2011-09-30. [Consulta: 19 desembre 2011].
* ↑ «Asia Continental Chess Championships 2010». Chessdom. Arxivat de l'original el 4 maig 2010. [Consulta: 6 desembre 2014].
* ↑ «Indian GM Abhijeet Gupta wins Dubai Open». ChessBase.com, 20-04-2011. [Consulta: 23 abril 2011].
* ↑ «GM Aleksej Aleksandrov victorious in Orissa». Chessdom. Arxivat de l'original el 2011-07-07. [Consulta: 7 juny 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 21 de desembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 21 desembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 21 desembre 2011].
* ↑ «Abhijeet Gupta wins Al Ain Chess Classic, Juniors win 3 Golds for India». [Consulta: 1r gener 2016].
* ↑ «Obert de Durban de 2014». chess-results.com. [Consulta: 11 octubre 2014].
* ↑ «Zalakaroson Rapport Richárd nyerte a nyílt magyar bajnokságot» (en hongarès). sakkblog.hu, 26-05-2017. [Consulta: 13 agost 2020].

## Enllaços externs

* «Interview with the World junior champion Abhijeet Gupta» (en anglès). chessdom.com. Arxivat de l'original el 2014-07-04. [Consulta: 19 desembre 2011].